CELEX: 62010CO0258
Language: lv
Date: 2011-03-04 00:00:00
Title: Tiesas rīkojums (sestā palāta) 2011. gada 4.martā. # Nicuşor Grigore pret Regia Naţională a Pădurilor Romsilva - Direcţia Silvică Bucureşti. # Lūgums sniegt prejudiciālu nolēmumu: Tribunalul Dâmboviţa - Rumānija. # Reglamenta 104. panta 3. punkta pirmā daļa - Sociālā politika - Darba ņēmēju drošības un veselības aizsardzība - Direktīva 2003/88/EK - Darba laika organizēšana - Jēdziens "darba laiks" - Jēdziens "maksimālais nedēļas darba laiks" - Mežsargs, kuram saskaņā ar individuālā darba līguma un piemērojamā koplīguma noteikumiem ir elastīgs darba laiks 8 stundas dienā un 40 stundas nedēļā - Valsts tiesiskais regulējums, kurā viņam ir paredzēta atbildība par jebkādu kaitējumu, kas radies meža apgaitas teritorijā, kuras pārvaldība viņam uzticēta - Kvalifikācija - Virsstundu ietekme uz ieinteresētās personas darba samaksu un finansiālajām kompensācijām. # Lieta C-258/10.

Tiesas (sestā palāta) 2011. gada 4. marta rīkojums – Grigore/Regia Naţională a Pădurilor Romsilva – Direcţia Silvică Bucureşti
      (lieta C‑258/10)
      Reglamenta 104. panta 3. punkta pirmā daļa – Sociālā politika – Darba ņēmēju drošības un veselības aizsardzība – Direktīva 2003/88/EK – Darba laika organizēšana – Jēdziens “darba laiks” – Jēdziens “maksimālais nedēļas darba laiks” – Mežsargs, kuram saskaņā ar individuālā darba līguma un piemērojamā koplīguma noteikumiem ir elastīgs darba laiks 8 stundas
         dienā un 40 stundas nedēļā – Valsts tiesiskais regulējums, kurā viņam ir paredzēta atbildība par jebkādu kaitējumu, kas radies meža apgaitas teritorijā,
         kuras pārvaldība viņam uzticēta – Kvalifikācija – Virsstundu ietekme uz ieinteresētās personas darba samaksu un finansiālajām kompensācijām
      
      1.                     Sociālā politika – Darba ņēmēju drošības un veselības aizsardzība – Direktīva 2003/88 par konkrētiem darba laika organizēšanas
            aspektiem – Darba laiks – Jēdziens – Mežsargs – Darbs, kas ietver pienākumu uzraudzīt meža apgaitas teritoriju 8 stundas dienā
            un 40 stundas nedēļā, nosakot sarga atbildību bez laika ierobežojuma teritorijās, kuru pārvaldība viņam ir uzticēta – Ietveršana
            – Nosacījumi – Fiziska klātbūtne darba vietā un pieejamība darba devējam – Valsts tiesas vērtējums (Eiropas Parlamenta un
            Padomes Direktīvas 2003/88 2. panta 1) punkts) (sal. ar 58. punktu un rezolutīvās daļas 1) punktu)
      2.                     Sociālā politika – Darba ņēmēju drošības un veselības aizsardzība – Direktīva 2003/88 par konkrētiem darba laika organizēšanas
            aspektiem – Darba laiks – Jēdziens – Mežsargs – [Personai] piešķirtais dienesta mājoklis – Ietekme uz darba laika aprēķinu
            – Vērā ņemamie kritēriji – Darba ņēmēja pienākums fiziski atrasties darba devēja noteiktā vietā un būt darba devēja rīcībā
            – Valsts tiesas vērtējums (Eiropas Parlamenta un Padomes Direktīvas 2003/88 2. panta 1) punkts) (sal. ar 64.–70. punktu un
            rezolutīvās daļas 2) punktu)
      3.                     Sociālā politika – Darba ņēmēju drošības un veselības aizsardzība – Direktīva 2003/88 par konkrētiem darba laika organizēšanas
            aspektiem – Maksimālais nedēļas darba laiks – Mežsargs – Darba līgums, kurā maksimālais nedēļas darba laiks ir noteikts 40 stundas
            – Likumā paredzēti pienākumi, kas nodrošina meža apgaitas teritorijas vai nu pastāvīgu, vai arī maksimālo laiku pārsniedzošu
            uzraudzību – Nepieļaujamība – Ierobežojumi – Valsts tiesas vērtējums (Eiropas Parlamenta un Padomes Direktīvas 2003/88 6. pants
            un 17. panta 1. punkts) (sal. ar 79. punktu un rezolutīvās daļas 3) punktu)
      4.                     Sociālā politika – Darba ņēmēju drošības un veselības aizsardzība – Direktīva 2003/88 par konkrētiem darba laika organizēšanas
            aspektiem – Piemērošanas joma – Atalgojums – Izslēgšana (Eiropas Parlamenta un Padomes Direktīva 2003/88) (sal. ar 82.–84. punktu
            un rezolutīvās daļas 4) punktu)
      Priekšmets
      
         Lūgums sniegt prejudiciālu nolēmumu – 
               Tribunal Dâmboviţa
                – Eiropas Parlamenta un Padomes 2003. gada 4. novembra Direktīvas 2003/88/EK par konkrētiem darba laika organizēšanas aspektiem
                  (OV L 299, 9. lpp.) 2. panta (1. punkta) un 6. panta interpretācija – Jēdziens “darba laiks” – Valsts tiesiskais regulējums,
                  kurā mežsargam paredzēta atbildība par jebkādu kaitējumu, kas radies viņa meža apgaitas teritorijā, neraugoties uz individuālā
                  darba līguma noteikumiem, kurā viņam ir paredzēts maksimālais astoņu stundu darba laiks dienā – Jēdziens “maksimālais nedēļas
                  darba laiks” – Faktiskais nedēļas darba laiks, kas pārsniedz likumā paredzēto maksimālo nedēļas darba laiku – Ietekme uz ieinteresētās
                  personas darba samaksu un finansiālajām kompensācijām
               
            Rezolutīvā daļa:
      
         
                  1)
               
               
                  
               
               
                  	Eiropas Parlamenta un Padomes 2003. gada 4. novembra Direktīvas 2003/88/EK par konkrētiem darba laika organizēšanas aspektiem
                     2. panta 1. punkts ir jāinterpretē tādējādi, ka laika posms, kurā mežsargam, kura darba laiks ir astoņas stundas dienā saskaņā
                     ar individuālo darba līgumu, ir pienākums nodrošināt atsevišķas meža apgaitas uzraudzību, par kuru viņam attiecīgā gadījumā
                     ir disciplinārā, mantiskā, administratīvā vai kriminālā atbildība par zaudējumiem, kas konstatēti teritorijā, kura atrodas
                     viņa pārvaldībā, neatkarīgi no brīža, kurā zaudējumi rodas, ir “darba laiks” šīs normas nozīmē tikai tad, ja šim mežsargam
                     noteiktā uzraudzības pienākuma rakstura un apjoma dēļ un viņam piemērojamā atbildības režīma dēļ ir vajadzīga viņa fiziskā
                     klātbūtne darba vietā un ja minētajā laika posmā viņam ir jābūt darba devēja rīcībā. Iesniedzējtiesai ir jāveic nepieciešamās
                     faktiskās un juridiskās pārbaudes, it īpaši attiecībā uz piemērojamām valsts tiesībām, lai novērtētu, vai tā ir tās izskatīšanā
                     esošajā lietā;
                  
               
            
         
                  2)
               
               
                  
               
               
                  	tas, ka laika posms tiek kvalificēts kā “darba laiks” Direktīvas 2003/88 2. panta 1. punkta nozīmē, nav atkarīgs no dienesta
                     mājokļa piešķiršanas tajā meža apgaitas teritorijā, kuras pārvaldība attiecīgajam mežsargam ir uzticēta, jo šī mājokļa piešķiršana
                     nenozīmē, ka viņam būtu pienākums fiziski atrasties darba devēja noteiktajā vietā un tur būt darba devēja rīcībā, lai vajadzības
                     gadījumā varētu nekavējoties sniegt atbilstošus pakalpojumus. Iesniedzējtiesai ir jāveic nepieciešamās pārbaudes, lai novērtētu,
                     vai tā ir tās izskatīšanā esošajā lietā;
                  
               
            
         
                  3)
               
               
                  
               
               
                  	Direktīvas 2003/88 6. pants ir jāinterpretē tādējādi, ka tas principā nepieļauj situāciju, kurā – kaut arī mežsarga individuālajā
                     darba līgumā ir paredzēts maksimālais 8 stundu darba laiks dienā, 40 stundas nedēļā, – likumos noteikto pienākumu dēļ viņam
                     faktiski ir jānodrošina tās meža apgaitas pastāvīga uzraudzība, kuras pārvaldība viņam ir uzticēta vai nu pastāvīgi, vai arī
                     pārsniedzot šajā pantā paredzēto maksimālo nedēļas darba laiku. Iesniedzējtiesai ir jāveic nepieciešamās pārbaudes, lai novērtētu,
                     vai tā ir tās izskatīšanā esošajā lietā, un attiecīgā gadījumā jāpārbauda, vai pamata lietā ir izpildīti nosacījumi, kas paredzēti
                     Direktīvas 2003/88 17. panta 1. punktā vai tās 22. panta 1. punktā un kas attiecas uz iespēju atkāpties no minētā 6. panta;
                  
               
            
         
                  4)
               
               
                  
               
               
                  	Direktīva 2003/88 ir jāinterpretē tādējādi, ka darba devēja pienākums maksāt darba samaksu un līdzīgu atlīdzību par laiku,
                     kurā mežsargam ir pienākums nodrošināt meža apgaitas, par ko tas ir atbildīgs, uzraudzību, izriet nevis no šīs direktīvas,
                     bet no atbilstošajām valsts tiesību normām.